First Hotel Alstor

First Hotel Alstor var et konferansehotell som lå ved Mosvatnet på Tjensvoll i Stavanger. 15. mai 2020 startet rivingen av hotellet. Det skal bygges leiligheter der hotellet var plassert.

 Historie 
Under andre verdenskrigen ble det bygget et tysk offiserskasino på Tjensvoll. Etter krigen overtok Hetland kommune bygningen. I denne bygningen ble Alstor Hotell startet av Arne Storhaug, derav navnet Alstor. L-en i Alstor er forbokstaven til Leif Storhaug, som var bror til Arne. De første gjestene kom 30. mai 1950.1950. «Det nye Alstor hotell har tatt imot de første gjestene». Stavanger Aftenblad, 10. juni.Kjell-Ivar Gilje Grøndal (Stavanger Aftenblad): «Her rives 78 år med Alstor-historie», E24 15. mai 2020: besøkt 1. april 2024. Alstor var det første hotellet i Stavanger med dans og skjenkerett. Alstor-dansen i helgene var en tradisjon i femti år.Stein Roger Fossmo: «Alstor – en helt annen dans», Rogalands Avis 16. april 2005, side 32 f. Fra 1976 drev sønnen Per Storhaug hotellet fram til 1998.

I februar 1998 gikk hotellet inn som ett av First-hotellene i Norge. Hotellet var vurdert med tre stjerner. Nærheten til Mosvannet og Mosvannparken gjorde at hotellet nyttet turmulighetene der i sin markedsføring. Hotellet hadde 81 rom fordelt på standard og superior, samt rom kalt First Lady som var spesielt tilpasset for kvinner. Hotellet hadde også konferansemuligheter med 6 møterom, der det største hadde kapasitet på 330 deltagere.hotellerstavanger.no: First Hotel Alstor ***, hentet 1. april 2024

15. mai 2020 startet rivingen av hotellet. På stedet hotellet var plassert, blir det bygget rundt 90 leiligheter.

 Referanser 

 Eksterne lenker 


Kategori:Samferdsel i Stavanger
Kategori:Hoteller i Rogaland
Kategori:Byggverk i Stavanger
Kategori:Tidligere byggverk i Rogaland